คือหนูมีประจำเดือนเมื่อเดือนที่ผ่านมาประมาณ3-4วัน แต่พอมาเดือนนี้ประจำเดือนหนูมา 2 อาทิตย์กว่าๆละ หนูอยากทราบว่ามันผิดปกติไม่คะ (หนูคุมกำเนิดแบบฝังเข็มคะ)
สวัสค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจมีประจำเดือนมาบ่อย มานานกว่าปกติ หรือมีประจำเดือนมาปริมาณมากได้ หรือในบางรายประจำเดือนอาจขาดหายไปก็ได้ดังนั้น การที่มีเลือดออกมา 2 สัปดาห์กว่าๆ ก็น่าจะเกิดจากผลข้างเคียงของยาฝังคุมกำเนิดได้ค่ะ หากเลือดที่ออกมีปริมาณไม่มากเกินไป และมีแนวโน้มลดลง หรือมาห่างขึ้น ก็อาจไม่จำเป็นต้องทำอะไร แต่หากเลือดยังคงออกต่อเนื่อง ไม่มีแนวโน้มที่จะลดลงหรือมาห่างขึ้น แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นๆ มีการติดเชื้อในโพรงมดลูก หรือเป็นภาวะแทรกซ้อนจากการตั้งครรภ์ (แต่กาสที่จะตั้งครรภ์นั้นถือว่าน้อยอย่างยิ่ง) เป็นต้น หากไม่มีความผิดปกติใดๆ การรักษาให้เลือหยุดไหล เช่น การให้ยาฮอร์โมนเอสโตรเจนเสริม หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย เป็นต้น